Die verhaal speel af teen die agtergrond van die Amerikaanse Burgeroorlog. Hierdie ware verhaal wat direk uit die slag van Gettysburg Pennsylvania (1ste tot die 3de Julie 1863) voortgespruit het, is vir meer as ’n honderd jaar ’n bron van inspirasie. Dit kom uit ’n boek, saamgestel deur SB Shaw, wat in 1884 gepubliseer is.
’n Vergeelde boekie wat meer na ’n traktaatjie gelyk het as na ’n boek, het in ons huis beland en het lank onder in ’n boks in ons buitekamer gelê. Op ’n dag het ons besluit om orde te skep. In die proses het ons op die boekie afgekom. My man het besluit om eers die boekie deur te blaai voor hy dit weggooi. So is verseker dat die skat wat in ons stoor gelê het, ons harte bereik.